దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఉద్యోగులకు మోదీ అదిరిపోయే శుభవార్త! రెట్టింపు కానున్న జీతం?
కేంద్ర ప్రభుత్వం ఉద్యోగులకు గుడ్ న్యూస్ తీసుకువస్తోంది. సెంట్రల్ గవర్నమెంట్‌లో కాంట్రాక్ట్ బేసిస్ మీద పనిచేసే ఉద్యోగులకు శాశ్వత ఉద్యోగులతోపాటు సమాన వేతం అందించే దిశగా అడుగులు పడుతున్నాయి.
Samayam Telugu | Updated:
Oct 26, 2019, 11:38AM IST
ఉద్యోగులకు మోదీ అదిరిపోయే శుభవార్త! రెట్టింపు కానున్న జీతం?
హైలైట్స్
సమాన పనికి సమాన వేతనంపై కేంద్రంలో కదలిక
ప్రభుత్వ స్పందన కోరిన ఢిల్లీ హైకోర్టు
ఈ నేపథ్యంలో అన్ని మంత్రిత్వ శాఖలు, పీఎస్‌యూలకు సర్కార్ ఆదేశాలు
నవంబర్ 1న మళ్లీ కోర్టులో విచారణ
మోదీ సర్కార్ ఉద్యోగులకు తీపికబురు అందించేందుకు సిద్ధమైంది. ప్రభుత్వ రంగ సంస్థలు, సెంట్రల్ గవర్నమెంట్‌లోనే పనిచేస్తున్న క్యాజువల్ వర్కర్లకు గుడ్ న్యూస్ అందబోతోంది. సమాన పనికి సమాన వేతనానికి సంబంధించి ఢిల్లీ హైకోర్టు ఉత్తర్వులను అమలు చేయాలని కేంద్రం ఇప్పటికే అన్ని మంత్రిత్వ శాఖలను, పీఎస్‌యూలను ఆదేశించింది.
డిపార్ట్‌మెంట్ ఆఫ్ పర్సనెల్ అండ్ ట్రైనింగ్ 2019 అక్టోబర్ 7న అన్ని మంత్రిత్వ శాఖలు, డిపార్ట్‌మెంట్లు, పీఎస్‌యూలకు ఒక మెమొరాండమ్ పంపింది. ఢిల్లీ హైకోర్టు ఉత్తర్వులు అనుసరించాలని, దీనికి సంబంధించి ఎలాంటి చర్యలు తీసుకున్నారో తెలియజేయాలని కోరింది. నవంబర్ 1న కోర్టులో మళ్లీ విచారణ జరగనుంది. కాగా సుప్రీం కోర్టు గతంలోనే సమాన పనికి సమాన వేతనం ఇవ్వాలని పేర్కొంది.
Also Read: నెలకు కేవలం రూ.2,000తో చేతికి ఏకంగా రూ.50 లక్షలు..!
డిపార్ట్‌మెంట్ ఆఫ్ పర్సనెల్ అండ్ ట్రైనింగ్ ఆర్డర్ల ప్రకారం.. సెంట్రల్ గవర్నమెంట్‌లోని కాంట్రాక్ట్ లేదా తాత్కాలిక ఉద్యోగులందరరికీ పర్మనెంట్ ఉద్యోగులకు వచ్చే వేతనమే లభిస్తుంది. రోజుకు 8 గంటలు పనిచేసే కాంట్రాక్ట్ ఉద్యోగులకు శాశ్వత ఉద్యోగులు పొందే మినిమమ్ బేసిక్ శాలరీ, డియర్‌నెస్ అలవెన్స్‌లే లభిస్తాయి.
Also Read: బంగారం భారీ జంప్.. మళ్లీ రూ.40,000 దాటేసిన ధర.. వెండి మాత్రం..
అయితే కాంట్రాక్ట్ వర్కర్లకు పని చేసిన రోజుల ప్రాతిపదికన వేతనం చెల్లిస్తారు. సమాన పనికి సమాన వేతనం అంటే ఉద్యోగం రెగ్యులర్ అవుతుందని మాత్రం కాదు. ఇప్పటి దాకా రాష్ట్ర ప్రభుత్వాలు నోటిఫై చేసిన మినిమమ్ బేసిక్ శాలరీ మాత్రమే కాంట్రాక్ట్ ఉద్యోగులకు లభించేంది. ఢిల్లీ గవర్నమెంట్‌ను ఉదాహరణగా తీసుకుంటే ఈ ప్రభుత్వం మినిమమ్ బేసిక్ శాలరీని రూ.14,000గా నిర్ణయించింది. అన్‌స్కిల్డ్‌ వర్కర్లకు ఇది వర్తిస్తుంది. ఇప్పుడు వీరి వేతనం రూ.30,000కు పెరిగే అవకాశముందని అమర్ ఉజాలా పేర్కొంది.
Also Read: హెచ్‌డీఎఫ్‌సీ బ్యాంక్, ఎస్‌బీఐ, ఐసీఐసీఐ బ్యాంక్ అదిరే ఆఫర్లు.. బంగారం కొనుగోలుపై రూ.10,000 డిస్కౌంట్..!
కాంట్రాక్ట్ ఉద్యోగులు పర్మనెంట్ ఉద్యోగులు చేసే పని కాకుండా, వేరే జాబ్ ప్రొఫైల్ కలిగి ఉంటే అప్పుడు వారికి రాష్ట్ర ప్రభుత్వాలు నోటిఫై చేసిన మినిమమ్ బేసిక్ శాలరీనే వస్తుంది. ఇకపోతే సుప్రీం కోర్టు మూడేళ్ల కిందటనే సమాన పనికి సమాన వేతనం ఇవ్వాలని తీర్పు నిచ్చింది. ఇప్పుడు దీనికి సంబంధించి కేంద్రం నుంచి ఆర్డర్లు వెలువడ్డాయి. అయితే వీటిని ఎప్పుడు అమలు చేస్తారో మాత్రం తెలియదు.